Ismét a moziban a Ponyvaregény!
Tarantino kultikussá vált filmjét - sokak szerint a ’90-es évek legjobbja - ismét mûsorára tûzte a gyõri Lloyd mozi.
Adott két idõsödõ, szabad szájú, tökös, szimpatikus gengszter, Vincent és Jules, akik igyekeznek fõnöküknek visszaszerezni egy aktatáskát. Ehhez persze meg kell ölniük pár embert, de ez az egyszerû bérgyilkosokkal gyakran megesik. Jules a rá célzott golyókat csodával határos módon elkerüli, s ezt jelnek tekintvén úgy dönt, felhagy eddigi életével. Társának viszont el kell vinnie szórakozni a gengszterfõnök feleségét...
Van egy boxoló, Butch, aki a hírhedt marffiafõnök, Marselleus Wallace átvágását tervezi. Hogy-hogy nem, odáig fajul a történet, hogy végül már inkább a megmentésére készül, mint a lelövésére...
Nem utolsó sorban, pedig, van egy piti rabló-párosunk is, akik éppen egy étterem kirablására készülnek. Ám ott reggelizik Vincent és Jules...

A LLoyd mozi honlapja, részletes mûsor >>

A Ponyvaregény sokak szerint a ’90-es évek legjobb filmje. Mûfaja, szerkezete, stílusa, karakterei és dialógusai kultmozivá tették. Nemigen találkozni olyan emberrel, aki ne hallott volna Tarantino egyedi alkotásáról. Tarantino filmje anno felkavarta a filmes világot, Hollywood állóvizét, az erõszakot ironikusan ábrázolta, a krimi mûfajból paródiát kovácsolt. Talán a legjobbkor tér most vissza, hogy újra ötvözze a mûvésziességet a tömegfilmek világával.

Az eredeti cím (Pulp Fiction) pép-kitalációt, pép-regényt jelent, s ez a cím tökéletesen illik a filmre. Három, a rendezõ által elkülönített részbõl áll, amelyek mind gengsztertörténetek, ugyanakkor ezek az epizódok millió apró szállal kötõdnek egymáshoz, s így válik az alkotás keretes filmmé. A végén voltaképpen ugyanahhoz a jelenethez térünk vissza, ahol az egész elkezdõdött, de közben Tarantino fantasztikus ügyességgel játszik az idõ- és történeti síkokkal. A kitûnõ szerkesztés eredményeként újszerû és izgalmas, ahogy a történet közepérõl indulunk, a végén ide is térünk vissza, míg a sztori elejével valahol a film közepén ismerkedünk meg.